УПРАВЛЕНИЕ ОБРАЗОВАНИЯ ГРОДНЕНСКОГО ОБЛИСПОЛКОМА

ГОСУДАРСТВЕННОЕ УЧРЕЖДЕНИЕ ОБРАЗОВАНИЯ

«ГРОДНЕНСКИЙ ОБЛАСТНОЙ ИНСТИТУТ РАЗВИТИЯ ОБРАЗОВАНИЯ»

УПРАВЛЕНИЕ ОБРАЗОВАНИЯ СМОРГОНСКОГО РАЙИСПОЛКОМА

ГОСУДАРСТВЕННОЕ УЧРЕЖДЕНИЕ ОБРАЗОВАНИЯ «УЧЕБНО-ПЕДАГОГИЧЕСКИЙ КОМПЛЕКС СМОРГОНСКИЙ ЯСЛИ-САД – НАЧАЛЬНАЯ ШКОЛА»



**ФЕСТИВАЛЬ ПЕДАГОГИЧЕСКОГО МАСТЕРСТВА**

**«ДОШКОЛЬНОЕ ОБРАЗОВАНИЕ: ИНВЕСТИЦИИ В БУДУЩЕЕ»**

**КОНКУРС МЕТОДИЧЕСКИХ РАЗРАБОТОК**

***“Міні-падарожжа***

***па родным горадзе”***

***Конспект***

**Автор работы: Янцевич А.Ч., воспитатель дошкольного образования, б/к**

**2018**

Занятак па адукацыйнай вобласці “Дзіця і грамадства” для дзяцей сярэдняга дашкольнага ўзросту “Міні-падарожжа па родным горадзе”

Мэта: фарміраванне павагі і цікавасці да гісторыі і культуры сваёй малай радзімы – горада Смаргоні, да роднай мовы.

Задачы:

фарміраваць уяўленні аб сваім родным горадзе: будынках, легендах, традыцыях;

зацікавіць гістарычным мінулым і цяперашнім, пазнаёміць з паходжаннем назвы горада;

замацаваць уменне параўноўваць прадметы па велічыні, уменне арыентавацца ў навакольным асяроддзі ў напрамку ад сябе, рухацца ў зададзеным кірунку;

развіваць пазнавальныя працэсы і здольнасці (ўяўленне, прасторавае мысленне), элементарныя навыкі зносін на беларускай мове;

узбагачаць беларускі слоўнік дзяцей словамі пра родны горад – абаранкі, мядзведзь, шморгаць, мядзведжая акадэмія і інш.;

выхоўваць патрыятычныя пачуцці, цікавасць да мясцовых каштоўнасцей.

Абсталяванне: карта Смаргоні з контурнымі выявамі будынкаў, герб Смаргоні, кніжка пра Смаргонь, скарбонка, фотаздымкі будынкаў, горада з вышыні, абаранак, карткі з літарамі, абаранкі, “чароўны камень” з надпісамі, прадметныя карцінкі - сілуэт малога хлопчыка, дзяўчынкі, жанчыны, мужчыны, бабулі і дзядулі, “ком”, дзе схавана цацка мядзведзя, запіска.

Ход занятка

Выхавальнік (В.) Дзеці, сёння я прапаную пачаць наш дзень з невялікага падарожжа. А каб нам было весела і цікава, мы з вамі вось у гэту скарбонку пакладзём “дрэнны настрой”, “крыўду”, “слёзы”, “злосць”, “нянавісць” і вынесем яе за дзверы.

В. А ці цікава вам ведаць, куды мы з вамі адправімся?

Дзеці (Дз.) Так.

В. Зараз мы з вамі і даведаемся! (дастае карткі)

В. Паглядзіце ўважліва, што на іх намалёвана?

Дз. Літары.

В. Яны аднолькавыя ці розныя?

Дз. Розныя.

В. Чым яны адрозніваюцца?

Дз. Есць літары вялікія і есць літары маленькія.

В. Так, яны адрозніваюцца па велічыні.

В. Калі вы размесціце карткі з літарамі ў пэўным парадку (ад самай вялікай да самай малой), то мы з вамі зможам прачытаць схаванае слова.

В. Якое слова атрымалася?

Дз. Смаргонь.

В. Малайцы! Сёння мы з вамі адправімся ў падарожжа па родным горадзе Смаргоні. Спадзяюся, што мы даведаемся шмат новага пра наш горад.

В. Але куды нам рухацца далей? Паглядзіце, як цікава… Які вялізны камень! Напэўна, ён незвычайны. Давайце падыдзем бліжэй і паглядзім!

На камені напісана:

“Направа пойдзеш - весялосць знойдзеш”.

“Налева пойдзеш - цуды знойдзеш”.

“Прама пойдзеш – невядома, што знойдзеш”.

В. Згодны знайсці самыя патаённыя сцяжынкі і даведацца шмат новага?

Дз. Так!

В. Куды пойдзем адразу?

Вырашаюць ісці налева. Падыходзяць да стала, на стале ляжыць зачарованая карта.

В. Дзеці, паглядзіце, хтосьці зачараваў карту, што вы бачыце?

Дз. На ёй бачны толькі контуры будынкаў.

В. Давайце паспрабуем расчараваць карту, выканаўшы наступнае заданне.

В. Перад вамі выявы вядомых будынкаў нашага горада (бібліятэкі, музея, пошты, царквы, банка, кінатэатра, лазні, кафэ і інш.) і вы павінны іх “расчараваць”, гэта значыць, што патрэбна па цені знайсці месца будынка на карце.

В. Усе будынкі на сваіх месцах?

Дз. Так!

В. А за тое, што вы хутка і вельмі правільна справіліся з заданнем, трымайце падарунак - фотаздымак нашага горада з вышыні птушынага палёту.

В. Шмат будынкаў у нашым горадзе, многія вы і самі бачылі…Напэўна былі і ў царкве, і ў музеі, і на пошце?!

В. Цяпер адкажыце, калі ласка, колькі вам гадоў?

Дз. 4, 5!

В. А вы ведаеце колькі гадоў нашаму гораду? Ужо больш за 500! Гэта значыць, што горад стары па гадам, а па знешняму выгляду – малады і прыгожы!

В. Я прапаную на некаторы час вам стаць мастакамі, але маляваць вы будзеце не фарбамі, а словамі! І маляваць мы будзем карціну пра нашу малую радзіму – горад Смаргонь. Кожнае прыгожае слова неабходна растлумачыць.

Дз. Смаргонь – прыгожая. У нас прыгожыя вуліцы, дамы, людзі.

Дз. Смаргонь – зялёная. У горадзе шмат дрэў і прыгожы парк.

Дз. Смаргонь – блакітная. У горадзе прыгожыя рэкі.

Дз. Смаргонь – працавітая. Усе людзі працуюць.

В. Цудоўная карціна атрымалася ў вас!

В. Малайцы! Дзеці, нам трэба вярнуцца да каменя, аднесці фотаздымак горада і даведацца, што нас чакае, калі мы пойдзем направа.

В. Ну вось, дайшлі да развілкі дарогі, пакладзём фотаздымак на чароўны камень. Куды рушым цяпер?

Вырашаюць пайсці направа.

В. Ой, а гэта што тут ляжыць на сцежцы?

Дз. Гэта ж запіска.

В. Прачытаем, што ў ёй напісана?

Дз. Так!

В. Калі вы дакладна разгадаеце, пра каго ідзе размова ў загадцы, вы сустрэнеце госця.

В. Паспрабуем разгадаць?

Дз. Так!

Ён вялікі і калматы

Кажуць, што ён смокча лапу,

Можа моцна ён равець.

Хто гэта такі? (мядзведзь)

В. А як вы здагадаліся, што гэта мядзведзь?

Дз. Бо ў загадцы гаворыцца, што ён смокча лапу.

Дз. Мядзведзь можа моцна равець.

Праходзяць наперад.

В. Ой, а што гэта за ком? Як вы думаеце, што гэта?

Дз. Напэўна тут спіць мядзведзь.

В. Давайце паглядзім (разгортваюць ком і знаходзяць мядзведзя). Дзеці, але ён спіць. Давайце мішку разбудзім і пагуляем з ім.

Мядзведзь, прачынайся!

Мядзведзь, прачынайся!

Гульня “У мядзведзя ва бару”

«Мядзведзь» ходзіць па сваім «лесе», шукае тых, хто робіць яму шкоду. Дзеці прыходзяць у лес па ягады, па грыбы. Яны ходзяць і разам спяваюць песню:

У мядзведзя на бару

Грыбы, ягады бяру.

Мядзведзь рычыць,

На нас глядзіць.

Гульня “Маўчанка”

Дзеці прыгаворваюць:

Пярвенчыкі, чарвенчыкі,

Зазвінелі бубенчыкі

Па свежай расе,

Па чужой паласе,

Там кубкі, арэшкі,

Цукеркі, мядок,

* Маўчок!

На апошняе слова «Маўчок!» усе павінны замаўчаць. Калі хто-небудзь не вытрымае, засмяецца ці вымавіць хоць слова, ён плаціць «штраф». Напрыклад, яму загадаюць праскакаць на адной назе да адзначанага месца, некалькі разоў прысесці, праспяваць, загадаць yciм загадку.

В. Павесялеў наш Мішка, і мы разам з ім! Дзеці, а вы ведаеце, што мядзведзь - гэта сімвал нашага горада. Паглядзіце, калі ласка, на герб Смаргоні. Некалі даўно ў нашай мясцовасці было шмат мядзведзяў, існавала нават “мядзведжая акадэмія”. А калісьці мядзведзі маглі павольна блукаць па лесе і шукаць ежу. Мядзведзі ішлі да аўса і сашморгвалі яго. Стаяў такі шолах, нібы хто-небудзь валяўся па аўсу. А людзі казалі: “Зноў мядзведзь авёс шморгае!” Таму і горад такую назву атрымаў.

В. Вось і гэта сцежка пакідае нам падарунак – герб горада з выявай нашага новага сябра - Мішкі, які мы таксама аднясём да каменя.

В. Дзеці, паглядзіце, колькі дарожак мы прайшлі?

Дз. Дзве.

В. А колькі засталося?

Дз. Адна.

Ідуць да каменя, чытаюць: “прама пойдзеш – невядома, што знойдзеш”.

В. Давайце вырашым, пойдзем па гэтай нязведанай дарожцы ці не?

Дз. Пойдзем.

Падыходзяць да стала, на якім пад сурвэткай ляжаць абаранкі.

В. Дзеці, а вы ведаеце, што наш горад традыцыйна лічаць радзімай абаранак? Дарэчы, першапачаткова гэтыя прысмакі прызначаліся для мішак-ласуноў. І ўяўлялі сабой не кольцы, а палачкі. Толькі праз некаторы час яны прынялі сучасны выгляд. Давайце паглядзім, які выгляд яны мелі раней і маюць цяпер (разглядаюць фотаздымкі).

В. Якую форму яны мелі раней?

Дз. Форму палачкі.

В. Якая форма цяпер у абаранак?

Дз. Форма круга, кальца.

В. Я ведаю вельмі цікавую гульню з абаранкамі. Пагуляем?

Дз. Так!

Гульня “Ад малой да вялікай”

На стале мы бачым мядзведзя, а вакол яго раскладзены абаранкі рознага памеру, таксама сілуэт малога хлопчыка, дзяўчынкі, жанчыны, мужчыны, бабулі і дзядулі. Для таго, каб гульня прайшла на “ўра”, трэба дапамагчы мядзведзю раскласці абаранкі ад маленькай да вялікай з улікам узросту герояў гульні.

В. Вось і дапамаглі мы Мішку. За дапамогу ён частуе нас абаранкамі і пакідае фотаздымак сваіх любімых прысмакаў – абаранкаў, які мы аднясём да чароўнага каменя.

В. Дзеці, паглядзіце ўважліва, мы прайшлі ўсе дарожкі?

Дз. Так!

В. А што гэта можа значыць?

Дз. Што наша падарожжа падыходзіць да канца.

В. А вам спадабалася яно?

Дз. Да-а.

В. А дзе мы сёння з вамі пабывалі? Што вы даведаліся? (а*дказы дзяцей)*

В. Я таксама думаю, што наша падарожжа было незвычайным, вельмі цікавым. Мы даведаліся шмат новага пра горад, у якім нарадзіліся і жывём. Падчас падарожжа я бачыла, як вы старанна выконвалі заданні, дапамагалі адзін аднаму.

В. Дзеці, паглядзіце, фотаздымкі, якія мы пакінулі на камені, кудысьці зніклі, а для вас падрыхтаваны падарунак - кніжка пра Смаргонь! А цяпер давайце падыдзем да скарбонкі, у якую мы пакладзем свае эмоцыі, якія засталіся ў нас пасля падарожжа.